TV Fooor

TV Fooor bol štvrtý televízny okruh súkromnej slovenskej televízie Markíza, zameraný na zábavu. Stanica vysielala od februára – decembra 2013.

Vysielanie bolo spustené 25. februára 2013. Televízia bola určená pre slovenský trh, vysielala 24 hodín denne a ponúkala komediálne filmy, seriály a relácie. Spočiatku ponúkala zábavné programy z archívu Markízy (napríklad Aj múdry schybí či Slávici na ulici) a postupne napĺňala svoje programové plány akvizičnými komédiami a sitcomami (napríklad Frasier či Priatelia).

Sídlila v bratislavskej mestskej časti Bratislava – mestská časť Záhorská Bystrica a bola členom skupiny CME.

Od 24. apríla 2013 bola televízia Fooor na Slovensku prístupná aj cez DVB-T (v 1. multiplexe).

 Ukončenie vysielania 
Televízia ukončila svoje vysielanie o  polnoci 31. decembra 2013 poslednou komédiou Niekto to rád blond. Filmy, ktoré sa na Fooor vysielali, sa presunuli hlavne na stanicu Dajto. Tesne pred polnocou divákom oznámila svoj koniec a snažila sa ich presmerovať na stanicu Dajto.

Markíza oznámila ukončenie  vysielania televízie Fooor v októbri 2013, krátko po výmene svojho šéfa, ktorým sa stal Matthias Settele. Dôvodom mali byť práve finančné problémy vlastníka Markízy, spoločnosti CME, ktorý prehĺbil svoju stratu za tri štvrťroky 2013 na 173,3 milióna dolárov. Sledovanosť Foooru sa pohybovala okolo 1,5%.

 Relácie a seriály 
V zozname sa nachádzajú relácie a seriály, ktoré sa vysielali.
  7EDEM s r.o.
  A tento poznáte?
  Aj múdry schybí
  Anderov rebriňák
  Bonzáčik
  Frasier
  J.P.P – Jožo Pročko pokúša
  Je to možné?!
  Partička
  Priatelia
  Ptákoviny
  Sabrina – mladá čarodejnica
  Slávici na ulici
  Smiechoty
  Tele-tele
  Teória veľkého tresku
  Ženatý so záväzkami

 Referencie 

Fooor
Fooor
Kategória:Vzniklo v 2013
Kategória:Zaniklo v 2013